ולדימיר פרידמן

ולדימיר פורסק פרידמן (ברוסית: Владимир Фридман; נולד ב-20 ביוני 1959) הוא שחקן וזמר ישראלי. זוכה בפרס "איש השנה" של העלייה הרוסית בתחום קולנוע ותיאטרון, זוכה בפרס השחקן הטוב ביותר בהצגה "על הספסל". פרידמן נולד בקורסק שברוסיה הסובייטית, בברית המועצות לשעבר. הוא סיים את לימודי המשחק באקדמיה לאמנויות תיאטרון במוסקבה. במשך 7 שנים שיחק בתיאטרון ממשלתי רפרטוארי ברוסיה. על משחקו במחזה "המהגרים" זכה ב"פרס הקומסומול". עלה לישראל בשנת 1991 עם משפחתו. בישראל משחק פרידמן בין היתר בטלוויזיה, שיחק בתפקיד אורח בסדרה שמש, בתוכניות "ספי", "טיפול נמרץ", "טייק אווי", ב-"הקרב על תל חי" בתפקיד יוסף טרומפלדור. בשנת 2002 שיחק פרידמן בסדרת הטלוויזיה, "תיק סגור", ששודרה בערוץ 10. ב-2003 שיחק בסדרת הדרמה לנוער, "הילדים מגבעת נפוליאון", ששודרה בערוץ הילדים. בשנת 2004 שיחק פרידמן בדרמת הטלוויזיה, "מכתבים מרישיקש". בשנת 2005 שיחק פרידמן בסדרת הדרמה "מילואים". בשנים 2006–2007 שיחק פרידמן בשתי טלנובלות במקביל, "ילדות רעות" ו"האלופה", הדמויות שהוא מגלם בסדרות אלו הן דומות - מיליארדר רוסי שקונה תאגיד מצליח בישראל לשם מטרה מסוימת, יש הטוענים[דרושה הבהרה] כי דמותו מבוססת על ארקדי גאידמק. בשנת 2007 שיחק בסדרה "מסכים" המשודרת ב-yes, וגילם את דמותו של אולג. השתתף גם בקומדיה החינוכית "בלי גרביים". משנת 2009 משחק בסדרה "בין השורות" המשודרת בערוץ yes רדוגה ב-yes, שם הוא מגלם את דמותו של ארתור קרסיק. משנת 1992 משחק ללא הפסקה בתיאטרון ישראלי בהצגות שונות בעברית. בין היתר שיחק בהצגת יחיד בשם "שם נולדתי" (אותה כתב וביים), אשר מבוססת על סיפור עלייתו לישראל, אותה הציג למעלה מ-1,800 פעמים על במות שונות בארץ. מופיע בישראל ומחוצה לה בהופעות שירה בליווי גיטרה בשפה הרוסית. בשנת 1997 הפיק ערוץ 2 במסגרת הסדרה "תיבת תעודה" סרט תיעודי "ולדימיר" על קשיי קליטתו כשחקן עולה. פרידמן משחק גם בקולנוע, בין הסרטים בהם שיחק "בית"ר פרובנס", "כנפיים שבורות", "קרקס פלשתינה" זוכה פרס אופיר, "ווייאז'" שזכה בפרס מיוחד בקאן, "החברים של יאנה" זוכה "פרס אופיר", "היה או לא היה", "אודות המוניטין", "איש החשמל", "שנת אפס", "קירות" "חובו של אהרון כהן" וב"שושלת שוורץ". בשנת 2010 שיחק בדרמה "טרויקה" ובסרט "לנין באוקטובר". בשנת 2011 השתתף בסדרה "אחת אפס אפס" סדרת המשטרה של ערוץ 10 בתפקיד אנטולי. בשנת 2012 השתתף בסדרה "30 ש"ח לשעה" של הערוץ הראשון בתפקיד קוסטה. ב-2016 גילם את יורם בסרטה של הגר בן אשר "הפורצת". בשנת 2018 השתתף בסדרה מלכות של הוט 3 ובשנת 2019 גילם את פרופסור בולצמן בסדרה "ביום שהאדמה רעדה" מבית קשת 12 ושומר באיראן בסרט "המורה לאנגלית". בשנת 2021 שיחק בעונה השלישית של הסדרה "קופה ראשית" של ערוץ כאן 11 שם הוא גילם את יורי פשוטין. בשנת 2024 שיחק בעונה השנייה של הסדרה הקומית "שנות ה-90" של ערוץ רשת 13 גילם את אולג זריצקי אבא של אלינה (כריסטינה רוז); וכן שיחק בסדרה "הצבי" שבה גילם את אריה ציפיס, אביה של פרומה, גיבורת הסדרה. טנגו רוסי – 1996 ולדימיר – 1997, סרט תיעודי על חייו של שחקן קרקס פלשתינה – 1998 ווייז' – 1998 החברים של יאנה – 1999 ספי – 1999 חובו של אהרון כהן – 1999 הקרב על תל חי – 1999 איש החשמל – 2000 אני פורים – 2000 טייק אווי – 2001 כנפיים שבורות – 2002 אתה חייב לעשות מזה סרט – 2002 בית"ר פרובנס – 2002 טניה 403 – 2003 תיק סגור – 2003 איש החשמל – 2003 היה או לא היה – 2003 להשתחרר מסוזי - 2003 הילדים מגבעת נפוליאון – 2004 מכתבים מרישיקש – 2004 שנת אפס – 2004 בלי גרביים – 2004 שושלת שוורץ – 2005 כמו דג בלי מים – 2005 מילואים – 2005 כתב פלילי – 2005 ילדות רעות – 2006 האלופה – 2006 - 2007 נס – 2006 החיים זה לא הכל – 2007 ילדי CCCP‏ – 2007 גירושים נפלאים – 2008 מגדלים באוויר – 2008 בין השורות – 2009 חמש שעות מפריז – 2009 קירות – 2009 לנין באוקטובר – 2010 טרויקה – 2010 רוק בקסבה – 2011 סלסה תל אביב - 2011 אחת אפס אפס – 2011 30 ש"ח לשעה – 2011 הפיגוע (ישראל/לבנון) – 2012 חברים מצרפת – 2012 פנסיון פראכט - 2014 הפורצת – 2016 בני ערובה – 2016 מתים לרגע – 2017 מתנקש אמריקאי – 2017 מלכות – 2018 ביום שהאדמה רעדה – 2019 המורה לאנגלית – 2019 קולות רקע – 2019 שטיסל – 2020 קופה ראשית (עונה שלישית) – 2021 כפולים (עונה שלישית) – 2022 שנות ה-90 (עונה שנייה) – 2024 הצבי – 2024 מדיה וקבצים בנושא ולדימיר פרידמן בוויקישיתוף אתר האינטרנט הרשמי של ולדימיר פרידמן ולדימיר פרידמן, במסד הנתונים הקולנועיים IMDb (באנגלית) ולדימיר פרידמן, באתר "אידיבי", מאגר הידע העברי לקולנוע ישראלי ועולמי מרב יודילוביץ', "אם אני לא שייך לפה, נולדתי בטעות", באתר ynet, 23 בספטמבר 2010 ליזה רוזובסקי, פרידמן: אמרו לי 'סע לישראל שלך, אל תגיד לנו איך לחיות פה', באתר הארץ, 2 במאי 2022